smcproject/ml-wiki-sentences huggingface dataset:
മനുചിഹിർ മൂന്നാമൻ അദ്ദേഹത്തിന്റെ പത്നിയായ ജോർജിയൻ രാജകുമാരി തമാറിന്റെ സ്വാധീനത്തിലായിരുന്നതിനാൽ പലപ്പോഴും ജോർജിയൻ അനുകൂല നിലപാടെടുത്തു.
ഡിഡ്‌ഗോറി യുദ്ധത്തിലെ നിർണ്ണായക വിജയത്തിനുശേഷം എൽഡിഗുസിഡുകൾക്ക് കപ്പം കൊടുക്കാൻ മനുചിഹിർ വിസമ്മതിച്ചു.
നാൽപ്പതിനായിരം ദിനാറുകൾ കപ്പം കൊടുക്കുന്നതിൽ വൈമുഖ്യം പ്രകടിപ്പിച്ചതോടെ സെൽജുക്കിദ് സുൽത്താൻ മഹ്മൂദ് 1123 ന്റെ തുടക്കത്തിൽ ഷിർവാനിലേക്ക് പട നയിക്കുകയും ഷമാഖി പിടിച്ചടക്കുകയും മനുചെഹിറിന്റെ വിശ്വാസവഞ്ചനയ്ക്ക് പകരമായി ഷായെ ഒരു ബന്ദിയാക്കുകയും ചെയ്തു.
1123 ജൂണിൽ ഡേവിഡ് നാലാമൻ, സുൽത്താനെ വീണ്ടും ആക്രമിച്ചു പരാജയപ്പെടുത്തുകയും ഷമാഖി , ബഗുർഡ് , ഗുലുസ്താൻ , ഷബ്രാൻ നഗരങ്ങളും കോട്ടകളും പിടിച്ചടക്കുകയും ചെയ്തു.
1125-ൽ ഡേവിഡിന്റെ മരണത്തോടെ മനുചെഹിർ സ്വന്തം ശക്തി പുനസ്ഥാപിക്കുകയും ഭാര്യാസഹോദരൻ ദെമേത്രിയസുമായി സൗഹൃദബന്ധം ആരംഭിക്കുകയും ചെയ്തു.
ഭർത്താവിന്റെ മരണശേഷം, താമർ തന്റെ പുത്രന്മാർ ഒരു അധികാര പോരാട്ടത്തിലേർപ്പെട്ടതായി കണ്ടെത്തുകയും ഇളയ പുത്രന് അനുകൂലമായി, കിപ്ചാക് കൂലിപ്പടയാളികളുടെ സഹായത്തോടെ ഷിർവാനെ ജോർജിയയുമായി ഒന്നിപ്പിക്കാനുള്ള ശ്രമത്തിലേർപ്പെടുകയും ചെയ്തു.
മനുചിഹിറിന്റെ മൂത്തപുത്രനായ അഖ്‌സിറ്റാൻ ഒന്നാമൻ അസർബൈജാനിലെ എൽഡിഗുസിഡുകളിൽ നിന്ന് പിന്തുണ നേടുന്നതിൽ വിജയിക്കുകയും സിംഹാസനത്തിനുള്ള മത്സരത്തിൽ വിജയിയായതോടെ തമാറിനെയും അനുജനേയും ജോർജിയയിലേക്ക് നീങ്ങാൻ നിർബന്ധിതരാക്കുകയും ചെയ്തു.
അഖ്‌സിറ്റാൻ ഒരു സ്വതന്ത്ര നയം നടപ്പിലാക്കുകയും ജോർജിയക്കാരുമായും, ഷംസ് അൽ-ദിൻ എൽഡെനിസ്, ജഹാൻ പഹ്‌ലവൻ എന്നിവരുടെ സാന്നിധ്യത്തിൽ എൽഡിഗുസിഡുകളുമായും അടുത്ത ബന്ധം സ്ഥാപിക്കുകയും ചെയ്തു.
1173-ൽ അഖ്‌സിതാൻ ഒന്നാമൻ തന്റെ ബന്ധുവായ ജോർജ്ജ് മൂന്നാമന്റെ സഹായത്തോടെ ഡെംന രാജകുമാരന്റെ കലാപം അടിച്ചമർത്തിയിരുന്നു.
1174 ൽ 73 കപ്പലുകളുമായി വോൾഗയിൽനിന്നെത്തിയ റുസ് ഫെഡറേഷന്റെ നാവികപ്പട പ്രദേശത്തു നടത്തിയ മിന്നലാക്രമണങ്ങളും കുറാ നദിയുടെ തീരപ്രദേശങ്ങളെ ഭീഷണിപ്പെടുത്തിയുതം ഒരു കിപ്ച്ചാക്ക് കവർച്ചസംഘം ഡെർബന്റ് കൊള്ളയടിക്കുകയും അതേവർഷം ഷബ്രാൻ പിടിച്ചടക്കിയ സംഭവങ്ങളും  അഖ്‌സിറ്റാൻ ഭരണകാലം ദർശിച്ചു.
അഖ്‌സിറ്റാൻ തന്റെ സഖ്യകക്ഷിയായ ജോർജിയയെ സഹായത്തിനു വിളിച്ചതിന്റ ഫലമായി ഡെർബന്റ് ഉപരോധത്തിൽ വിജയിച്ചു.
ജോർജ്ജ് മൂന്നാമൻ നഗരത്തെ അധീനപ്പെടുത്തുകയും അതിനെ ഷായുടെ ഭരണത്തിലേയ്ക്കു മാറ്റി പ്രദേശത്തെ ജോർജിയൻ ആധിപത്യം കൂടുതൽ ശക്തമാക്കി.
റസിന്റെ നാവികസേനയെ അവർ പരാജയപ്പെടുത്തുകയും കത്തിച്ചു ചാമ്പലാക്കുകയും ചെയ്തു.
എൽഡിഗുസിഡുകളുടെ ആഭ്യന്തര കാര്യങ്ങളിൽ ഇടപെടാൻ അഖ്‌സിറ്റാൻ ശ്രമിക്കുകയും ക്വിസിൽ അർസ്‌ലാൻസിന്റെ സിംഹാസനാഭിലാഷത്തെ എതിർക്കുകയും ചെയ്തുവെങ്കിലും അദ്ദേഹം പരാജയപ്പെട്ടു.
ഇതിനുള്ള മറുപടിയായി, 1191 ൽ ക്വിസിൽ അർസ്ലാൻ ഷിർവാനെ ആക്രമിക്കുകയും ഡെർബെന്റിലെത്തി മുഴുവൻ ഷിർവാനെയും തന്റെ അധികാരത്തിൻ കീഴിലാക്കുകയും ചെയ്തു.
ഒരു വർഷത്തിനുശേഷം, 1192-ൽ ഭീകരമായ ഭൂകമ്പത്തിൽ ഷമാഖി നശിപ്പിക്കപ്പെടുകയും അഖ്‌സിറ്റാൻ ഒന്നാമൻ തലസ്ഥാനം ബാക്കു നഗരത്തിലേക്ക് മാറ്റുകയും ചെയ്തു.
1190 കളുടെ തുടക്കത്തിൽ, താമർ ദി ഗ്രേറ്റിനു കീഴിലുള്ള ജോർജിയൻ സർക്കാർ എൽഡിഗുസിഡുകളുടെയും ഷിർവാൻഷയുടെയും കാര്യങ്ങളിൽ ഇടപെടാൻ തുടങ്ങുകയും പ്രാദേശിക രാജകുമാരന്മാരെ സഹായിക്കാനും ഷിർവാനെ ഒരു സാമന്ത രാജ്യമായി തരം താഴ്ത്താനും ശ്രമിച്ചു.
എൽഡിഗുസിഡ് അത്താബെഗ് അബുബക്കർ ജോർജിയൻ മുന്നേറ്റം തടയാൻ ശ്രമിച്ചുവെങ്കിലും ഷാംകോർ യുദ്ധത്തിൽ ഡേവിഡ് സോസ്ലന്റെ കൈയിൽനിന്നു തോൽവിയെറ്റു വാങ്ങുകയും 1195-ൽ തലസ്ഥാനം നഷ്ടപ്പെടുകയും ചെയ്തു.
ഒരു വർഷത്തിനുശേഷം അബുബക്കറിന് തന്റെ ഭരണം പുനരാരംഭിക്കാൻ കഴിഞ്ഞെങ്കിലും എൽഡിഗുസിഡുകൾക്ക് കൂടുതൽ ജോർജിയൻ കടന്നുകയറ്റങ്ങളെ താങ്ങാനുള്ള കെൽപ്പുണ്ടായിരുന്നില്ല.
നാടോടികളുടെ ആക്രമണങ്ങൾ
1235-ൽ മംഗോളിയൻ അധിനിവേശത്തിൽ ഷിർവാൻ തകർന്നു തരിപ്പണമാകുകയും ഈ തകർച്ചയിൽനിന്ന് അടുത്ത നൂറ്റാണ്ടുവരെയും പൂർണമായ ഉയിർത്തെഴുന്നേൽപ്പ് നടത്താനായതുമില്ല.
പതിമൂന്നാം നൂറ്റാണ്ടിലും പതിനാലാം നൂറ്റാണ്ടിലും ശക്തരായ മംഗോളിയൻ, തിമൂറിഡ് സാമ്രാജ്യങ്ങളുടെ ഒരു സാമന്ത രാജ്യമായിരുന്നു ഷിർവാൻ.
ഷിർവാൻഷാ ഇബ്രാഹിം ഒന്നാമൻ രാജ്യത്തിന്റെ സാമ്പത്തിക നില ഭദ്രമാക്കുകയും അദ്ദേഹത്തിന്റെ തന്ത്രപരമായ രാഷ്ട്രീയ നീക്കങ്ങളിലൂടെ തിമൂറിഡ് ആക്രമണത്തെ ചെറുക്കാൻ കഴിയുകയും കപ്പം കൊടുത്ത് രാജ്യത്തെ സംരക്ഷിക്കുകയും ചെയ്തു.
സഫാവിഡ് ഭരണം ഷിർവാനിലെ ഷാ ഫാറൂഖ് യാസറും പേർഷ്യയിലെ ഷാ ഇസ്മായിലും തമ്മിലുള്ള പോരാട്ടത്തന്റെ ചിത്രീകരണം.
ശിർവാൻഷാ ഭരണാധികാരികൾ ഏറെക്കുറെ സുന്നികളായിരുന്നു.
1462-ൽ ഖാച്ച്മാസ് പട്ടണത്തിനടുത്തുവച്ച് ഷിർവാനിഷാമാർക്കെതിരായ യുദ്ധത്തിൽ സഫാവിദുകളുടെ നേതാവായ ഷെയ്ഖ് ജുനൈദ് കൊല്ലപ്പെട്ട സംഭവം സഫാവിദുകൾ ഒരിക്കലും മറക്കാത്ത സംഭവമായിരുന്നു.
1500-1 ൽ, കൊല ചെയ്യപ്പെട്ട തന്റെ പൂർവ്വികരോട് പ്രതികാരം ചെയ്യണമെന്നുള്ള ലക്ഷ്യത്തോടെ ആദ്യ സഫാവിദ് രാജാവ് ഇസ്മായിൽ ഒന്നാമൻ ഷിർവാനെ ആക്രമിക്കുകയും എണ്ണത്തിൽ കവിഞ്ഞു നിൽക്കുന്ന സൈനികനിരയുണ്ടായിരുന്നിട്ടും അന്നത്തെ രജാസ്ഥാനം വഹിച്ചിരുന്ന ഷിർവാൻഷാ ഫാറൂഖ് യാസറിനെ അനുകൂലമായ ഒരു യുദ്ധത്തിൽ പരാജയപ്പെടുത്തുകയും ഷിർവാൻഷായും അദ്ദേഹത്തിന്റെ മുഴുവൻ സൈന്യവും കൊല്ലപ്പെടുകയും ചെയ്തു.
ബാക്കുവിലേക്ക് മുന്നേറിയ അദ്ദേഹം ശിർവാൻഷാമാരുടെ ശവകുടീരം തകർക്കുകയും കത്തിച്ചു ചാമ്പലാക്കുകയും ചെയ്തു.
ബാക്കുവിലെ ജനസംഖ്യയിൽ ഭൂരിഭാഗവും ബലാൽക്കാരമായി ഷിയ മതത്തിലേയ്ക്കു പരിവർത്തനം ചെയ്യപ്പെട്ടു.
1538 വരെ ഇസ്മായിലിന്റെ പുത്രനും പിൻഗാമിയുമായിരുന്ന തഹ്മസ്പ് ഒന്നാമൻ (കാലം. 1524-1576) ആദ്യത്തെ സഫാവിഡ് ഗവർണറെ നിയമിക്കുകയും പൂർണമായും സഫാവിദ് പ്രവിശ്യയായി പരിവർത്തനം ചെയ്യുന്ന 1538 വരെ ശിർവാൻ സാമന്ത രാജ്യം ഏതാനും വർഷങ്ങൾ കൂടി ആടിയുലഞ്ഞു നിലനിന്നിരുന്നു.
പേർഷ്യൻ കവിതകൾ
പേർഷ്യൻ കവിതകളുടെ പരിലാളനത്തിനു പേരുകേട്ടവരായിരുന്ന ഷിർവാൻഷാ രാജവംശം.
അവരുടെ രാജസദസിൽ ഹാജരാകുകയോ അവർക്ക് വേണ്ടി കവിത സമർപ്പിക്കുകയോ ചെയ്ത പ്രശസ്ത കവികളിൽ ഖഗാനിയും നിസാമിയും ഉൾപ്പെടുന്നു.
പേർഷ്യൻ കവിതയിൽ അറബ് മൂല ഇതിഹാസ കൃതി ‘ലിലി ഒ മജ്‌നൂൻ’ അവലംബമാക്കി നിസാമി രചിച്ച കാവ്യം അബുൽ-മുസാഫർ ജലാൽ അദ്-ദിൻ ശിർവാൻഷാ അഖ്‌സട്ടാനു സമർപ്പിക്കപ്പെട്ടു.
ഷിർവാൻഷയുടെ മകനോടൊപ്പം വിദ്യാഭ്യാസം നേടാനും അദ്ദേഹം തന്റെ മകനെ അയച്ചിരുന്നു.
ചെറുപ്പത്തിൽ തന്നെ ഖഗാനി സ്വയമേവ ഹാഖീഖി എന്ന കാവ്യാത്മക സംജ്ഞ ഉപയോഗിച്ചിരുന്നു.
ഫഖർ അദ്-ദിൻ മനുചെഹിർ ഫെറൈദൂൺ ഷിർവാൻഷയുടെ (ഖഗാൻ അക്ബർ എന്നും അറിയപ്പെടുന്നു) രാജസദസിൽ സ്വയംസമർപ്പണം നടത്തിയ ശേഷം അദ്ദേഹം ഖഗാനി എന്ന തൂലികാനാമം തിരഞ്ഞെടുക്കുകയും കൂടാതെ ഫഖർ അദ്-ദിൻ മനുചെഹിർ ഫറൈദൂണിന്റെ പുത്രനായ അഖ്‌സാട്ടാന്റെ രാജസദസിലെ ആസ്ഥാന കവിയായി സേവനമനുഷ്ഠിക്കുകയും ചെയ്തു.
ശിർവാൻഷാമാരുടെ ഭരണകാലത്ത് കാണപ്പെട്ടിരുന്ന മറ്റ് കവികളിലും എഴുത്തുകാരിലും ഫാലാക്കി ഷിർവാനി, അസീസ് ഷിർവാനി, ജമാൽ ഖലീൽ ഷിർവാനി, ബക്തിയാർ ശിർവാനി എന്നിവരും ജമാൽ ഖലീൽ ശിർവാനി രചിച്ച നൊഷാത് അൽ-മജാലെസ് എന്ന പദ്യ സമാഹാരത്തിൽ പരാമർശിച്ചിരിക്കുന്ന അനവധി മറ്റ് കവികളും എഴുത്തുകാരും ഉൾപ്പെട്ടിരുന്നു.
ഷിർവാൻ-അബ്ഷെറോൻ ശാഖയുടെ വാസ്തുവിദ്യയുടെ ഏറ്റവും വലിയ സ്മാരകമാണ് ബാകുവിലെ ഉൾനഗരിയിൽ സ്ഥിതി ചെയ്യുന്ന ഷിർവാൻഷായുടെ കൊട്ടാരം.
കൊട്ടാരത്തിന്റെ പ്രധാന കെട്ടിടം, ദിവാൻഹാൻ, ശ്മശാന കല്ലറകൾ, മിനാരമുള്ള ഷായുടെ ഒരു പള്ളി, സെയ്ദ് യഹ്യാ ബാകുവിയുടെ ശവകുടീരം, കിഴക്കുള്ള ഒരു പ്രവേശനദ്വാരമായ - മുറാദിന്റെ വാതിൽ, ഒരു ജലസംഭരണി, ഒരു കുളിപ്പുരയുടെ അവശിഷ്ടങ്ങൾ എന്നിവ ഈ സമുച്ചയത്തിൽ അടങ്ങിയിരിക്കുന്നു.
അനവധി വിദേശ ആക്രമണങ്ങളെ ചെറുക്കുന്നതിനായി ഷിർവാൻഷാമാർ ഷിർവാനിലുടനീളം നിരവധി പ്രതിരോധ കോട്ടകൾ നിർമ്മിച്ചിച്ചിരുന്നു.
മെയ്ഡൻ ഗോപുരത്തോടുകൂടിയ കൊട്ട കെട്ടിയുറപ്പിക്കപ്പെട്ട ബാകു നഗരം മുതൽ അബ്ഷെറോണിലെ നിരവധി മധ്യകാല കോട്ടകൾ, ഷിർവാനിലെയും ഷാക്കിയിലെയും പർവതങ്ങളിലുടനീളം അപ്രവേശ്യമായ ശക്തിദുർഗ്ഗങ്ങളിൽവരെ മധ്യകാല സൈനിക വാസ്തുവിദ്യയുടെ നിരവധി മികച്ച ഉദാഹരണങ്ങൾ കാണുവാൻ സാധിക്കുന്നു.
ഷിർവാൻ ചരിത്രത്തിലെ ഏറ്റവും വിജയകരമായ കാലഘട്ടത്തിൽ ശിർവാൻഷാമാരായ ഖലീലുള്ള ഒന്നാമനും ഫാറൂഖ് യാസറും ഭരണം വഹിച്ചിരുന്നു.
രാജവംശത്തിന്റേയും അതോടൊപ്പം ഹൽവാതിയ സൂഫി ഖനേഖ്വയുടേയും അന്ത്യവിശ്രമസ്ഥാനവുംകൂടിയായ ഷിർവാൻഷാ കൊട്ടാരം വാസ്തുവിദ്യാ സമുച്ചയം  15-ആം നൂറ്റാണ്ടിന്റെ മധ്യത്തിൽ ഈ രണ്ട് ഭരണാധികാരികളുടെ ഭരണകാലത്താണ് നിർമ്മിക്കപ്പെട്ടത്.
അവലംബം ↑ State historical architecture museum "The Shirvanshahs’ Palace" Archived 4 April 2015 at the Wayback Machine .
– "Two lions and the head of the bull between them was the symbol of the Shirvanshahs. Lions symbolized the power and strength of the Shirvanshahs, the head of the bull symbolized abundance."
↑ Barthold, W., C.E. Bosworth "Shirwan Shah, Sharwan Shah. "
Encyclopaedia of Islam.
Bianquis, C.E. Bosworth, E. van Donzel and W.P. Heinrichs.
Brill, 2nd edition ↑ {{ cite encyclopedia }} :  CS1 maint: archived copy as title ( link ) ↑ Tadeusz Swietochowski .
Russia and Azerbaijan: A Borderland in Transition , Columbia University, 1995, p. 2, ISBN 0231070683 : "In the fifteenth century a native Azeri state of Shirvanshahs flourished north of the Araxes."
Brill, 2nd edition ↑ {{ cite encyclopedia }} :  CS1 maint: archived copy as title ( link ) ↑ {{ cite encyclopedia }} :  CS1 maint: archived copy as title ( link ) ↑ V. Minorsky, A History of Sharvan and Darband in the 10th–11th Centuries, Cambridge, 1958.
↑ {{ cite encyclopedia }} :  CS1 maint: archived copy as title ( link ) ↑ V. Minorsky, A History of Sharvan and Darband in the 10th–11th Centuries, Cambridge, 1958.
Brill, 2nd edition ↑ V. Minorsky, A History of Sharvan and Darband in the 10th–11th Centuries, Cambridge, 1958.
↑ Encyclopedia Iranica, "Minorsky, Vladimir Fedorovich", C. E. BOSWORTH Archived 16 November 2007 at the Wayback Machine .
Brill, 2nd edition ↑ Barthold, W., C.E. Bosworth "Shirwan Shah, Sharwan Shah. "
↑ Suny 1994 , പുറം.
39 harvnb error: no target: CITEREFSuny1994 ( help ) .
↑ Luther, Kenneth Allin.
" Atābākan-e Adārbāyĵān Archived 17 November 2016 at the Wayback Machine . "
, in: Encyclopædia Iranica (Online edition).
Retrieved on 2006-06-26.
↑ Lordkipanidze Hewitt 1987 , പുറം.
148 harvnb error: no target: CITEREFLordkipanidzeHewitt1987 ( help ) .
↑ Fisher et al. 1986 , പുറങ്ങൾ.
212, 245.
sfn error: no target: CITEREFFisherAveryHamblyMelville1986 ( help )
ഷിൽക്ക
സോവിയറ്റ് യൂണിയൻ രൂപകൽപ്പന ചെയ്ത ഒരു വ്യോമ പ്രതിരോധ കവചിത വാഹമനമാണ് ZSU-23-4 ഷിൽക്ക .
ടാങ്കിന്റെ രൂപത്തിലുള്ള ഈ വാഹനത്തിൽ ശത്രു വിമാനങ്ങളെ കണ്ടെത്താൻ ഒരു റഡാറും സ്ഫോടന ശേഷിയുള്ള വ്യോമപ്രതിരോധ ഷെല്ലുകൾ ഫയർ ചെയ്യാൻ സാധിക്കുന്ന നാല് ചെറിയ പീരങ്കികളും ആണ് പ്രധാന ഉപകരണങ്ങൾ.
↑ Самоходная артиллерия - Военный паритет: мобильная МБР Тополь, основной боевой танк Т-90, истребитель МиГ-29, ракета Булава, ракеты средней дальности 1 2 ЗСУ-23-4 "Шилка" - Army.lv 1 2 3 4 В Боях На «Шилке» ↑ СВЗРИУ ↑ ЗСУ-23-4 Шилка ↑ Зенитная Самоходная Установка ЗСУ-23-4 "Шилка" ↑ ПВЗРККУ: ЗСУ-23-4 "Шилка" 1 2 ZSU-23-4 'Shilka'
ഷിർദി വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Shirdi_Airport
ഷിർദി വിമാനത്താവളം ഇന്ത്യയിലെ മഹാരാഷ്ട്രയിൽ ഷിർദി നഗരത്തിൽനിന്ന് തെക്കു-പടിഞ്ഞാറ്14 കിലോമീറ്റർ അകലത്തിൽ കകടി ഗ്രാമത്തിൽ സ്ഥിതിചെയ്യുന്നു.
മഹാരാഷ്ട്ര വിമാനത്താവള വികസന കമ്പനിയുടെ (MADC) ഉടമസ്ഥതയിലുള്ള 400 ഹെക്ടർ വിസ്തീർണ്ണത്തിൽ വ്യാപിച്ചുകിടക്കുന്ന ഈ വിമാനത്താവളം 2017 ഒക്ടോംബർ 1 ന് രാഷ്ട്രപതി രാംനാഥ് കോവിന്ദ് ആണ് ഉദ്ഘാടനം നിർവ്വഹിച്ചത്.
കമ്മ്യൂണിക്കേഷൻ നാവിഗേഷൻ സർവ്വെയിലെൻസ് (CNS), എയർ ട്രാഫിക് കൻട്രോൾ (ATC) എന്നിവയെ നയിക്കുന്നത് എയർപോർട്ട്സ് അതോറിറ്റി ഓഫ് ഇന്ത്യയാണ് .
ഇന്ത്യയിലെ ആത്മീയ ഗുരുവായി അറിയപ്പെടുന്ന സായി ബാബ ക്ഷേത്രത്തിലേയ്ക്കുള്ള തീർത്ഥാടകരുടെ യാത്രാസൗകര്യം വിപുലീകരിക്കുന്നതിലേയ്ക്കായി മഹാരാഷ്ട്ര ഗവൺമെന്റ് 340 കോടി രുപയുടെ പദ്ധതികൾ നടപ്പിലാക്കി.
80,000 ഭക്തർ ഇവിടേയ്ക്ക് സന്ദർശിക്കുന്നുണ്ടെന്നാണ് കണക്കാക്കിയിരിക്കുന്നത്.
5 ലക്ഷം പേർ ആഴ്ചയവസാനവും, അവധിക്കാലത്തും, ഉത്സവസമയങ്ങളിലും ആയി സന്ദർശിക്കുന്നതായി കണ്ടെത്തിയിട്ടുണ്ട്.
ഷിർദിയിൽ നിന്ന് 125 കിലോമീറ്റർ അകലത്തിൽ സ്ഥിതിചെയ്യുന്ന ഔറംഗാബാദ് വിമാനത്താവളം വഴിയും സായിനഗർ ഷിർദി റെയിൽവേസ്റ്റേഷൻ വഴിയും ആണ് ഭൂരിപക്ഷം തീർത്ഥാടകരും ഇവിടെയെത്തുന്നത്.
2009 ഡിസംബർ 22-ന് അഹ്മദ്നഗർ ജില്ലാ ഭരണകൂടം വിമാനത്താവള പദ്ധതിക്ക് സ്ഥലം ഏറ്റെടുത്തു.
തുടക്കത്തിൽ 60 മീറ്റർ വീതിയും 2,000 മീറ്റർ ദൈർഘ്യവുമുള്ള സിംഗിൾ റൺവേ നിർമിച്ചു.
2011 ഡിസംബറിൽ എയർപോർട്ട് പ്രവർത്തനം തുടങ്ങിയിരുന്നു.
എന്നിരുന്നാലും, റൺവേയുടെ നീളം 3,200 മീറ്ററായി വ്യാപിപ്പിക്കാൻ  MADC തീരുമാനിച്ചു, തുടർന്ന് വലിയ വിമാനങ്ങൾ പറത്താനുള്ള പ്രവർത്തനം ആരംഭിച്ചു.
അവലംബം പുറത്തേയ്ക്കുള്ള കണ്ണികൾ MADC Shirdi Website Archived 2015-03-24 at the Wayback Machine .
Shirdi airport to be ready in a year Archived 2012-06-14 at the Wayback Machine .
Shirdi airport work in full swing: Official Archived 2012-06-14 at the Wayback Machine .
ഷിർലി ടെംപിൾ ബ്ലാക്ക് ഇംഗ്ലീഷ് വിലാസം https://ml.wikipedia.org/wiki/Shirley_Temple
ആദ്യകാല ഹോളിവുഡ് ചലച്ചിത്രനടിയും ബാലതാരവുമായിരുന്നു ഷിർലി ടെംപിൾ ബ്ലാക്ക് .
(ഏപ്രിൽ 23, 1928 – ഫെബ്: 10, 2014).
ടെലിവിഷൻ അഭിനേത്രിയായും അവർ വേഷമിട്ടിട്ടുണ്ട്.
1930 കളിൽ ഒരു ബാലതാരമായി നിറഞ്ഞുനിന്ന ഷിർലി സിനിമാജീവിതത്തിനു ശേഷം ഘാനയിലും ചെക്കോസ്ലോവാക്യയിലും അമേരിക്കയുടെ നയതന്ത്രപ്രതിനിധിയായി സേവനം അനുഷ്ഠിച്ചിരുന്നു.
മികച്ച ബാലതാരത്തിനുള്ള അക്കാഡമി പുരസ്ക്കാരം ഷിർലി നേടുകയുണ്ടായി.
പുറംകണ്ണികൾ Official website ഇന്റർനെറ്റ് മൂവി ഡാറ്റാബേസിൽ നിന്ന് ഷിർലി ടെംപിൾ ബ്ലാക്ക് Shirley Temple ടി.സി.എം. മൂവി ഡേറ്റാബേസിൽ Shirley Temple Movies List Archived 2013-05-31 at the Wayback Machine .
Photographs of Shirley Temple അവലംബം
ഷിർവാൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Shirvan_National_Park
ഷിർവാൻ ദേശീയോദ്യാനം ( Azerbaijani : Şirvan Milli Parkı ) അസർബൈജാനിലെ ഒരു ദേശീയോദ്യാനമാണ്.
സൽയാൻ റയോൺ ഭരണനിർവ്വഹണ ജില്ലയിലെ പ്രദേശത്ത് 2003 ജൂലൈ 5 ന് അസർബൈജാൻ പ്രസിഡന്റ് ഇൽഹാം അലിയെവിൻറെ കൽപന പ്രകാരം ഈ ദേശീയോദ്യാനം നിലവിൽ വന്നു.
ഈ ദേശീയോദ്യാനത്തിൻറെ ഉപരിതല വിസ്തീർണ്ണം 54,373.5 ഹെക്ടർ (543.735 കി.മീ 2 ) ആണ്.
1969 ൽ സ്ഥാപിച്ചിരുന്ന ഷിർവാൻ സ്റ്റേറ്റ് റിസർവിന്റെ സ്ഥാനത്താണ് ഷിർവാൻ ദേശീയോദ്യാനം സമീപ പ്രദേശങ്ങൾ ചേർത്ത് സ്ഥാപിക്കപ്പെട്ടത്.
ഗോയിറ്റേഡ് ഗസെല്ലെ (Gazella sulgutturosa), വാട്ടർഫൗൾ പക്ഷികൾ, ഷിർവിൻ താഴ്വരയിലെ സാധാരണ സസ്യജനുസുകൾ എന്നിവയുടെ സംരക്ഷണം, പുനരുൽപാദനം എന്നിവയാണ് ഈ ഉദ്യാനം ലക്ഷ്യമിടുന്നത്.
അവലംബം പുറത്തേക്കുള്ള കണ്ണികൾ Shirvan National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Shirvan National Park Official Website - Ministry of Ecology and Natural Resources of Azerbaijan (in English) National Parks: Shirvan National Park - Ministry of Ecology and Natural Resources of Azerbaijan Archived 2011-07-26 at the Wayback Machine .
സുധാ മൂർത്തി ഇംഗ്ലീഷ് വിലാസം https://ml.wikipedia.org/wiki/Sudha_Kulkarni_Murthy
ഇന്ത്യയില ഒരു എഴുത്തുകാരിയും സാമൂഹ്യപ്രവർത്തകയുമാണ് സുധാ കുൽക്കർണ്ണി മൂർത്തി .
കന്നഡ , ഇംഗ്ലീഷ് തുടങ്ങിയ ഭാഷകളിൽ ആണ് അവർ കൃതി എഴുതുന്നത്.
ആരോഗ്യ പരിപാലനം, സാമൂഹിക പുനരധിവാസം, ഗ്രാമങ്ങളുടെ ഉന്നതി, വിദ്യാഭ്യാസം , കല, സംസ്കാരം എന്നീ മേഖലകളിലെ പ്രവർത്തനം ലക്ഷ്യമിട്ട് 1996 ൽ കർണ്ണാടകയിൽ ഇൻഫോസിസ് ഫൗണ്ടേഷനും അദ്ദേഹത്തിന്റെ നേതൃത്വത്തിൽ സ്ഥാപിക്കപ്പെട്ടു.
ഇൻഫോസിസ് ഫൗണ്ടേഷനിലൂടെയുള്ള സാമൂഹ്യപ്രവർത്തനങ്ങൾ വഴിയാണ് ഇദ്ദേഹം അറിയപ്പെട്ടു തുടങ്ങിയത്.
1950 ആഗസ്റ്റ്‌  19ന്  കർണാടകയിലെ ഷി ഗോൺ  എന്ന സ്ഥലത്താണ്  സുധ ജനിച്ചത്.
സുധ  തന്റെ ബി.ഇ  എന്ജിനീറി ങ്  ബി.വി .
ബി  കോളേജിൽ നിന്നാണ്  പൂർത്തിയാക്കിയത്.
അവിടെ ഒന്നാമതെത്തുകയും മുഖ്യ മന്ത്രിയില്നിന്നു  ഏറ്റുവാങ്ങു കയും ചെയ്യ്തു.
ഇന്ത്യൻ ഇൻസ്റ്റിറ്റ്യൂട്ട് ഓഫ്  സയൻസിൽ നിന്ന്  എം .
എടുത്തു.
ഒരു കമ്പ്യൂട്ടർ എഞ്ചിനിയറായാണ് ഔദ്യോഗിക ജീവിതം ആരംഭിച്ചത്.
ടാറ്റാ എഞ്ചിനീയറിംഗ് ആൻഡ് ലോക്കോമോട്ടീവ് കമ്പനിയിൽ (ടെൽകോ) കമ്പ്യൂട്ടർ എഞ്ചിനിയറായ ആദ്യ വനിതകൂടിയാണ് സുധാ മൂർത്തി.
സുധ തന്റെ ജീവിത പങ്കാളിയായ എൻ. ആർ. നാരായണ മൂർത്തിയെ പൂനെയിലെ ടെല്കൊ -യിൽ നിന്നാണ്  കണ്ടുമുട്ടിയത്‌.
അക്ഷതയും രോഹനും അണ്  അവരുടെ രണ്ടു കുട്ടികൾ.
സുധയുടെ മകൾ അക്ഷത, സ്റ്റൻന്ഫോർഡ്   യുനിവേഴ്സിറ്റിയിൽ പഠിക്കുമ്പോൾ ബ്രിട്ടീഷ്‌ പൗരനായ ഇന്ത്യക്ക്കാരൻ ഋഷി സനകിനെയാണ്  വിവാഹം ചെയ്തത്.
അവരിപ്പോൾ യു.കെ. യിൽ ചാരിറ്റി സെന്റർ നടത്തുന്നു.
കർമ്മരേഖ
തുടർന്ന്  ഇന്ത്യയിലെ  പലയിടങ്ങളിലും ജോലി നോക്കി.
പിന്നീട്  സാമൂഹ്യപ്രവർത്തനതത്തിലേക്കും എഴുത്തിലേക്കും  സ്ത്രീശാ ക്തീകരണ ത്തിലേക്കും പ്രവേശിച്ചു.
1996 ൽ ഇന്ഫോസിസ്  ഫൌണ്ടേഷൻ തുടങ്ങുകയും ബംഗളൂരു യൂനിവേഴ്സിറ്റിയിലെ പി.ജി. സെന്ററിൽ വിസിറ്റിംഗ്  പ്രോഫെസ്സറായി  ജോലി നോക്കി.
ക്രൈസ്റ്റ് കോളേജിലും സുധ പഠിപ്പിച്ചു.
ഇന്ഫോസിസ് ഫൌണ്ടേഷന്റെ ചെയർപെഴ്സൺ,  ഗേററ്സ്  ഫൌണ്ടേഷൻ അംഗം തുടങ്ങിയ പദവികൾ വഹിച്ചു.
രണ്ട് സിനിമകളിൽ അഭിനയിച്ചു .
അവരുടെ ബാല്യകാല ജീവിതവും അനുഭവങ്ങളും സുധയുടെ ആദ്യ കൃതിയായ 'ഹൗ ഐ ടോട്ട്  മൈ ഗ്രാൻഡ് മതർ ടു റീഡ് ആൻഡ്‌  റൈറ്റ്" ' എന്ന കൃതിക്ക്  സഹായകമായി.
2 യാത്രാവിവരണങ്ങൾ, 6 നോവലുകൾ,3 വിദ്യാഭ്യാസ സംഭന്ധമായ പുസ്തകങ്ങൾ തുങ്ങിയവ രചിച്ചു.
നിരവധി പുരസ്കാരങ്ങൾക്ക്  അർഹയാവുകയും  ചെയ്തു.
സുധയുടെ സാമൂഹ്യ ജീവിതം വിദ്യാഭ്യാസം,ആരോഗ്യം,സ്ത്രീ ശാക്തീകരണം,പോതുശുചിത്വം,ദാരിദ്ര്യം ഇല്ലതാക്കൽ  എന്നീ നിലകളിലൂടെ കടന്നുപോകുന്നുണ്ട്‌.
ഇതുവരെ സുധ 50000 -ൽ പരം ലൈബ്രറികൾ സ്ഥാപിച്ചു.
ഗ്രാമങ്ങളിൽ 10000 ത്തിൽപരം  ശൗചാലയങ്ങൾ പണിയുകയും ബംഗളൂരു നഗരത്തിൽ 100-ൽ പരം ശൗചാലയങ്ങൾ നിർമ്മിക്കുകയും ചെയ്തു.
പ്രളയ ബാധിത പ്രദേശങ്ങളിൽ 2300 വീടുകൾ നിർമ്മിച്ചു.
തമിഴ്നാട്ടിലും ആന്തമാൻ ദ്വീപുകളിലും വന്ന പ്രകൃതിക്ഷോഭങ്ങൾ തകർത്ത പ്രദേശങ്ങളെ സുധ സഹായിച്ചു.
അവലംബം Sudha Murthy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുധ സിംഗ് ഇംഗ്ലീഷ് വിലാസം https://ml.wikipedia.org/wiki/Sudha_Singh
സുധ സിംഗ് (ജനനം ജൂൺ 25, 1986) ഇന്ത്യൻ ഓട്ടക്കാരിയാണ്.
3000 മീറ്റർ സ്റ്റേപ്പിൾചെയ്സ് ആണ് പ്രധാന ഇനം.
3000 മീറ്റർ സ്റ്റേപ്പിൾചെയ്സറിലെ ഒരു സ്ഥിരം അഭ്യാസിയാണ് സുധ സിംഗ്.
അതിലെ  ദേശീയ റക്കോർഡ് 7 വർഷത്തോളമായി സുധയുടെ പേരിലായിരുന്നു.
2016 മെയ് മാസത്തിൽ അത് വീണ്ടും സുധ തന്നെ നേടി.
2016 ഇൽ ചൈനയിൽ നടന്ന ഏഷ്യൻ ഗെയിംസിൽ 9:55:67 സമയത്തിനുള്ളിൽ സ്വർണ്ണമെഡൽ നേടിയതായിരുന്നു സുധയുടെ ഏറ്റവും നല്ല പ്രകടനം.
മറ്റൊരു ദേശീയ റക്കോർഡ് കൂടി സുധ ഷാങ്ങ്ഹായിൽ നടന്ന അന്തർദേശീയ അമേച്വർ അത്ലെറ്റിക്ക് ഫെഡറേഷൻ ഡയമണ്ട് ലീഗ് മീറ്റിൽ നേടിയിരുന്നു.
2012 ജൂണിൽ സ്വന്തം റക്കോർഡ് തന്നെ തകർത്ത്(9:47:70) സുധ 3000 മീറ്റർ സ്റ്റേപ്പിൾചെയ്സിൽ ഒളിമ്പിക്സ് യോഗ്യത നേടി.
2012 സമ്മർ ഒളിമ്പിക്സിൽ പതി മൂന്നാമത് ഫിനിഷ് ചെയ്ത സുധയ്ക്ക് ഫൈനലിലേക്ക് യോഗ്യത ലഭിച്ചില്ല..
സുധാ വർഗ്ഗീസ് ഇംഗ്ലീഷ് വിലാസം https://ml.wikipedia.org/wiki/Sudha_Varghese
ഒരു സാമൂഹ്യപ്രവർത്തകയും അഭിഭാഷകയുമാണ് സുധാ വർഗ്ഗീസ് .
ഇംഗ്ലീഷ്: Sudha Varghese.
സിസ്റ്റർ സുധ , സൈക്കിൾ ദീദി എന്നീ അപരനാമങ്ങളിലും അറിയപ്പെടുന്നു .
30 വർഷത്തോളം ബീഹാറിൽ അധഃകൃതരും പാർശ്വവത്കരിക്കപ്പെട്ട വർഗ്ഗമായ മുഷാഹാർ വംശജരുടെ ഉന്നമനത്തിനായി വിവിധ രീതികളിൽ പ്രവർത്തിക്കുന്നു.
2006ൽ രാജ്യം പദ്മശ്രീ നൽകി ആദരിച്ചു.
1949 ൽ കോട്ടയം ജില്ലയിലെ കാഞ്ഞിരത്താനത്ത് ജനിച്ചു .
സാമൂഹ്യപ്രവർത്തനത്തിൽ തൽപരയായി 1965 ൽ  റോമൻ കത്തോലിക്കാ സഭയുടെ കീഴിലുള്ള നോത്ര്‌ദാം സന്യാസിനി സഭയിൽ ചേർന്നു.
ബീഹാറിലെ വിദ്യാഭ്യാസമേഖലയിലാണ് നോത്രദാം മഠം പ്രവർത്തിച്ചിരുന്നത്.
കുറച്ച് വർഷങ്ങൾ പട്നയിലെ നോത്രദാം മാതൃമഠത്തിൽ പരിശീലനങ്ങൾക്കായി ചിലവഴിച്ച സുധ, ഹിന്ദിയും ഇംഗ്ലീഷും അഭ്യസിച്ചു.
ബീഹാറിലെ സഭാകേന്ദ്രത്തിലെ കോൺവെന്റ് സ്കൂളുകളിൽ അദ്ധ്യാപികയായി.
കുഷ്ഠരോഗികൾക്കിടയിൽ പ്രവർത്തിച്ചു.
രണ്ടുവർഷത്തിനുള്ളിൽ അധ്യാപികയുടെ ജോലിമതിയാക്കി മുംഗേർ ജില്ലയിലെ മൂഷാഹറുകൾക്കിടയിൽ പ്രവർത്തിച്ചു.
ബീഹാറിലും ഉത്തർ പ്രദേശിലും കാണുന്ന ഒരു ദളിത് വർഗ്ഗമാണ് മൂഷാഹാർ.
തോട്ടിപ്പണിക്കാരേക്കാൾ താഴ്ന്ന സ്ഥാനമാണിവർക്ക്.
സാക്ഷരതയിലും ജീവിതനിലവാരത്തിലും വളരെയധികം പിന്നാക്കമാണിവർ.
ബിഹാറിൽ 15% ദളിതരും മൂഷാഹാർ വിഭാഗത്തിൽ പെടും.
ഇവർക്ക് സ്വന്തമായി സ്വത്തുക്കളോ സ്ഥലമോ, ഒരു നേതാവോ ഇല്ല.
മറ്റുള്ളവരെ അനുകരിച്ച് ജീവിച്ചിരുന്ന ഇവരെ തൊടുന്നത് തന്നെ നിഷിദ്ധമാണിപ്പോഴും.
സാക്ഷരത മുഷഹർക്കിടയിൽ വളരെ കുറവായിരുന്നു.
സ്ത്രീകളിൽ 1% ഉം പുരുഷന്മാരിൽ 2-3% ആയിരുന്നു സാക്ഷരതാ നിലവാരം തന്നെ.
കൃഷിപ്പണിയാണ് പ്രധാനമായും ചെയ്തിരുന്നതെങ്കിലും ആർക്കും സ്വന്തമായി കൃഷിയിടങ്ങൾ ഇല്ലായിരുന്നു.
ദാരിദ്ര്യം കൂടപ്പിറപ്പായിരുന്നു.
1987 ൽ സർക്കാർ കൊടുത്തിരുന്ന സ്റ്റൈപ്പന്റുകൾ മുഷാഹാറികളിൽ നിന്ന്  ഉന്നത ജാതിക്കാരായ ഓഫീസർമാർ തട്ടിയെടുക്കുന്നതായി സുധദീദി കണ്ടെത്തി.
ഉയർന്ന സമുദായങ്ങൾക്കെന്നപോലെ, മൂഷാഹറുകൾക്കും ആദ്യം എതിർപ്പായിരുന്നു.
ആദ്യം ജാംസോത് എന്ന സ്ഥലത്താണ് പ്രവർത്തനം തുടങ്ങിയത്.
മൂഷാഹറുകൾ താമസിച്ചിരുന്ന ഒരു തോല എന്ന കൂരയിൽ താമസിച്ചു അവർക്കൊപ്പം പ്രവർത്തിച്ചു.
താമസിയാതെ നന്ദി സൂചകമായി അവർക്കും ഒരു തോല ലഭിച്ചു.
ആദ്യം കുട്ടികളെ പഠിപ്പിക്കാനും അവർക്ക് വൃത്തിയുടെ ആദ്യപാഠങ്ങൾ പറഞ്ഞു കൊടുക്കാനും തുടങ്ങി.
വർഷങ്ങൾ കഴിഞ്ഞപ്പോൾ ആ ഗ്രാമത്തിലെ സ്ത്രീകളുടെ നിലയിൽ സുധ ആശങ്കപ്പെട്ടു.
ബലാത്സംഗം അവർക്കിടയിൽ വളരെ സാധാരണയായിരുന്നു.
മൂഷാഹാരി ആണുങ്ങൾ ചെത്തിയിരുന്ന കള്ള് കുടിക്കാനെത്തുന്ന ഉന്നത ജാതിക്കാാരായ പുരുഷന്മാരായിരുന്നു പ്രശ്നക്കാർ.
ഒരു പെൺകുട്ടി മൃഗീയമായി പീഡിപ്പിക്കപ്പെട്ടപ്പോൾ സുധാദീദി അവരെയും കൂട്ടി പോലീസിൽ പരാതി രേഖപ്പെടുത്തിക്കുകയും അപരാധിയെ ശിക്ഷിക്കുകയും ചെയ്തു.
ആദ്യത്തെ പോലീസ് പരാതിയായിരുന്നു അത്.
മൂഷാഹറുകൾ ഉൾപ്പെട്ട കേസുകളിൽ അവർക്കായി ഹാജരാകാൻ അഭിഭാഷകരെപ്പോലും കിട്ടാതിരുന്ന സ്ഥിതി നിലനിന്നിരുന്നു.
അവരെ പലരും ചൂഷണവും ചെയ്തിരുന്നു.
ഇതിനു പരിഹാരമായി ബാംഗ്ലൂരിൽ നിയമ പഠനത്തിനു ചേർന്നു.
2000 മുതൽ ബാംഗ്ലൂരിലേക്ക് നിരന്തരം യാതചെയ്ത്  നിയമപഠനം നടത്തി അഭിഭാഷകയായിത്തീർന്നു.
അതിനുശേഷം ഒൻപതോളം ബലാത്സംഗക്കേസുകൾ രേഖപ്പെടുത്തപ്പെട്ടു.
താമസിയാതെ സിസ്റ്റർ സുധയുടെ പ്രവർത്തനം ഒരു ചെറിയ സാമ്രാജ്യം തന്നെ സൃഷ്ടിച്ചു.
നാരി ഗുഞ്ജൻ അഥവ സ്ത്രീകളുടെ ശബ്ദം എന്നതറിയപ്പെടാൻ തുടങ്ങി.
നാരി ഗുഞ്ജൻ
ബീഹാറിലെ ദളിതർക്ക് വിദ്യാഭാസം, തൊഴിൽ പരിശീലനം, ആരോഗ്യസംരക്ഷണം, നിയമപരിരക്ഷ തുടങ്ങിയവ നൽകുന്നതിനുവേണ്ടി ഇവർ രൂപീകരിച്ച സന്നദ്ധസേവന സംഘടനയാണ് ' നാരി ഗുഞ്ജൻ ' 1987 ൽ ആരംഭിച്ച ഈ സ്ഥാപനം ഈ വിഭാഗത്തിലെ വനിതകളുടെ അന്തസ്സ് ഉയർത്തുന്നതിന്  ഒരു പ്രധാന പങ്കു വഹിച്ചു.
ആദ്യത്തെ മൂലധനം സുഹൃത്തുകളും ബന്ധുക്കളുമായിരുന്നു.
അവരുടെ അഭിപ്രായത്തിൽ സുധക്ക് ഭ്രാന്തായിരുന്നു.
എങ്കിലും അവരും സഹായിക്കാതിരുന്നില്ല.
അല്പസ്വല്പം സമുദായക്കാരും സഹായം നൽകി.
യൂണിസെഫിൽ നിന്ന് സഹായം കിട്ടിയതോടെ 50 ഓളം കേന്ദ്രങ്ങൾ വിവിധഭാഗങ്ങളിലായി തുടങ്ങാൻ സാധിച്ചു.
ഈ കേന്ദ്രങ്ങളിലെല്ലാം സുധ തനിയെ സൈക്കിളിൽ യാത്ര ചെയ്ത് സന്ദർശിച്ച് മേൽനോട്ടം വഹിച്ചുപോന്നു.
അങ്ങനെയാണ് സൈക്കിൾ ദീദി എന്ന ഓമനപ്പേരു ലഭിച്ചത്.
2005 ൽ ഒരു മൂഷാഹ ആൺകുട്ടിയെ മേൽജാതിയുവാക്കൾ ആക്രമിക്കുകയും അതിന്റെ പേരിൽ പോലീസ് കേസ് ആകുകയും ചെയ്തു.
എന്നാൽ എല്ലാവരുടേയും വിചാരം ഇതിന്റെ പിന്നിൽ പ്രവർത്തിച്ചത് സുധയാണെന്നായിരുന്നു.
നിരാകരിച്ചു നോക്കിയെങ്കിലും ആ നാട്ടിൽ നിന്ന് തിരിച്ച് പോരേണ്ടി വന്നു.
പോലീസിന്റെ ഭാഗത്തു നിന്നും യാതൊരു തുണയും ലഭിച്ചുമില്ല.
കോൺവെന്റിലേക്ക് തിരിച്ചു പോയ സിസ്റ്റർ സുധയുടെ മനസ്സിൽ പെൺകുട്ടികൾക്ക് വേണ്ടിയുള്ള ഒരു സ്കൂളിന്റെ പദ്ധതി രൂപപ്പെട്ടു.
പ്രേർണാ വിദ്യാലങ്ങൾ
പ്രേരണ എന്നതിന്റെ അർത്ഥം പ്രചോദനം എന്നാണ്.
ഈ കേന്ദ്രങ്ങളിൽ മുഷാഹാരി പെൺകുട്ടികൾക്ക് സൗജന്യമായി താമസിച്ചു പഠിക്കാനാവുമായിരുന്നു.
മഹാദളിതരായ പെൺകുട്ടികൾക്ക് വേണ്ടി ആരംഭിച്ച പ്രേർണാ സ്കൂൾ ശ്രദ്ധിക്കപ്പെട്ടു.
ദാനാപൂറിനടുത്ത ലാൽ കോതിക്കടുത്തുള്ള ഒരു പൊതു കക്കൂസും എരുമത്തൊഴുത്തും ചേർന്ന കെട്ടിടം നവീകരിച്ച് ഒരു സ്കൂൾ ആക്കിയെടുത്തു.
ഇതിനു സംസ്ഥാന സർക്കാരിന്റെ സഹായം ഉണ്ടായിരുന്നു.
ആദ്യത്തെ കുട്ടികൾ 2006 ഓടെ സ്കൂളിൽ ചേർന്നു.
മാതാപിതാക്കൾ ആകാംക്ഷഭരിതരായിരുന്നു.
അവർ ആദ്യമായാണ് അവരുടെ പെൺ മകളെ വീട്ടിനു പുറത്ത് താമസിച്ച് പഠിക്കാൻ അനുവദിക്കുന്നത്.
എങ്കിലും സിസ്റ്റർ സുധയും പ്രേർണാ സ്കൂളും എല്ലാ കണക്കുകൂട്ടലുകളും അസ്ഥാനത്താക്കി.
പെൺകുട്ടികൾടെ എണ്ണം 125 ആയി.
എല്ലാവർക്കും മൂന്നു നേരം ഭക്ഷണം ഉൾപ്പെടെ താമസവും മറ്റു ചെലവുകളും സൗജന്യമായിരുന്നു.
പെൺകുട്ടികൾ ചിട്ടയും വൃത്തിയും പഠിച്ചു.
താമസിയാതെ പെൺകുട്ടികൾക്ക് വേണ്ടി ആരംഭിച്ച പ്രേർണാ സ്കൂൾ ശ്രദ്ധിക്കപ്പെട്ടു.
ബീഹാർ സർക്കാരിന്റെ മഹാദളിത് മിഷന്റെ സഹായത്തോടെ സംസ്ഥാനത്തിന്റെ വിവിധ ഭാഗങ്ങളിൽ ആനന്ദ് ശിക്ഷാകേന്ദ്രങ്ങൾ സ്ഥാപിക്കാനായി.
ഒന്നര വർഷത്തിനുള്ളിൽ പാറ്റ്നയുടെ  രണ്ട് ഭാഗങ്ങളിലായി, അതായത് ഫൂല്വാരി ഷരീഫിലും ദാനാപൂറിലുമായി അമ്പത് കേന്ദ്രങ്ങളാണ് തുടങ്ങാനായി.
കിഷോരി മഞ്ച് എന്ന പേരിൽ ഒരു പരിപാടി തുടങ്ങി.
അതിലൂടെ യൗവനാരംഭത്തിലുള്ള പെൺകുട്ടികൾക്ക് അവരുടെ പ്രശ്നങ്ങൾ പങ്കുവെക്കാനായി.
ഈ കിഷോരി ശിക്ഷാ കേന്ദ്രങ്ങൾക്ക്  ഇപ്പോൾ 80 ശാഖകൾ ഉണ്ട്.
ബീഹ്ത, ദാനാപൂർ , പുൻപുൻ, ഫുല്വാരി നൗബത്പൂർ എന്നീ സ്ഥലങ്ങളിലാണ് ഇവ ഉള്ളത്.
മികച്ച കുറച്ചു പെൺകുട്ടികളെ അടുത്തുള്ള സർക്കാർ സ്കൂളിൽ പഠനത്തിനയച്ചുവെങ്കിലും അവിടത്തെ നിലവാരം മോശമാണെന്നു കണ്ട് സ്വകാര്യ സ്കൂളുകളിൽ കനത്ത ഫീസ് നൽകി അയച്ചു.
ബാക്കിയുള്ള കുട്ടികളെ പ്രേർണയിൽ തന്നെ പഠിപ്പിക്കാൻ പദ്ധതിയൊരുക്കി.
ഇതിനായി നാട്ടിൽ ജോലി ഇല്ലാതെ അലഞ്ഞിരുന്നു ഒരു കൂട്ടം ബിരുദദാരികളെ ജോലിക്കെടുത്തു.
കട്ടിലുകൾ മാറ്റിയിട്ട് ക്ലാസ് റൂമിനു സ്ഥലമുണ്ടാക്കി പഠനം ആരംഭിച്ചു.
സർക്കാരിന്റെ പാഠ്യപദ്ധതിയായിരുന്നു അവലംബിച്ചത്.
ഇതിനു പുറമേ നൃത്തം, ചിത്രം രചന, കരാട്ടേ തുടങ്ങിയവയും പഠിപ്പിച്ചു.
പെൺകുട്ടികൾ ഇവ കാര്യാമായെടുത്തു.
20 ഓളം പേർക്ക് ഗുജറാത്ത് സർക്കാർ നടത്തിയ നാഷണൽ ചാമ്പ്യൻഷിപ്പിൽ വിജയിക്കാനായി.
ഏതാണ്ട് എല്ലാ ഇനത്തിലും ഒരു സ്ഥാനമെങ്കിലും കരസ്ഥമാക്കാൻ പ്രർണയിലെ കുട്ടികൾക്ക് ക്ഴിഞ്ഞു.
ഇത് കണ്ട് അത്ഭുതപരവശനായ ബിഹാർ മുഖ്യമന്ത്രി അവരെ ജപ്പാനിലെ ലോക ചമ്പ്യൻഷിപ്പിനയക്കാനുള്ള ഉത്തരവാദിത്തം ഏറ്റെടുക്കുകയും ചെയ്തു.
7 പേർ ടോക്യോയിലെ അന്താരാാഷ്ട്ര മത്സരത്തിൽ പങ്കെടുത്തു ഏഴു കപ്പുകളുമായാണ് മടങ്ങിയത്.
കുറേ പെൺകുട്ടികൾ പത്താം തരം പാസാകുകയും,  7 എങ്കിലും പാസ്സായ ചിലകുട്ടികൾക്ക് വികാസ് മിത്ര എന്ന പേരിലുള്ള സർക്കാർ ജോലി ലഭിക്കുകയും ചെയ്തു.
ഇത് ആ കുട്ടികളെ സ്വന്തം കാലിൽ നിൽക്കാൻ സഹായിച്ചു.
സർക്കാർ പദവി
2012 മുതൽ 2015 വരെ ബീഹാർ സംസ്ഥാനത്തിന്റെ ന്യൂനപക്ഷ കമ്മീഷൻ ഉപാദ്യക്ഷയായിരുന്നു.
ബീഹാർ സംസ്ഥാനത്തെ പ്ലാനിങ്ങ് കമ്മീഷൻ  ഫോർ വിമൻ ഡവലപ്മെന്റ് അംഗമാണ്.
ബഹുമതികൾ 2006 ൽ ഭാരത സർക്കാർ പത്മശ്രീ പുരസ്കാരം നൽകി ആദരിച്ചു.
മൗലാന അബുൽ കലാം ആസാദ് ശിക്ഷാ പുരസ്കാർ കോർപറേറ്റ് ഫിലിപ്സ് ഇന്ത്യ ഗുഡ് സമാരിറ്റൻ അവാർഡ് , സോഷ്യൽ ലൈഫ് ടൈം അച്ചീവ്മെന്റ് അവാർഡ് ഐക്കൺ ഓഫ് ബീഹാർ പുരസ്കാരം 2010 ൽ ബിഹാർ സമാൻ പുരസ്കാരം ബിഹാാർ അസ്മിത് അവാർഡ് 2017 ലെ വനിത വുമൺ ഓഫ് ദ ഇയർ പുരസ്കാരത്തിനു തിരഞ്ഞെടുത്തു.
https://apwaps.net/2014/08/19/nari-gunjan/ Archived 2015-05-31 at the Wayback Machine .
സുധാംശു ചതുർവേദി ഇംഗ്ലീഷ് വിലാസം https://ml.wikipedia.org/wiki/Sudhanshu_Chaturvedi
ഉത്തർ‌പ്രദേശ് സ്വദേശിയായ ഒരു എഴുത്തുകാരനും, വിവർത്തകനും, ബഹുഭാഷാ പണ്ഡിതനുമാണ് സുധാംശു ചതുർവേദി .
മലയാളം , ഹിന്ദി , സംസ്കൃതം , ഇംഗ്ലീഷ് ഭാഷകളിലായി 120 പുസ്തകങ്ങൾ രചിച്ചിട്ടുണ്ട്.
ഹിന്ദി മാതൃഭാഷയായ അദ്ദേഹം പക്ഷെ ഏറ്റവും കൂടുതൽ പുസ്തകങ്ങൾ രചിച്ചിട്ടുള്ളത് മലയാളത്തിലാണ്.
പ്രതിരോധ, റെയിൽ‌വേ, നഗരവികസന, ദാരിദ്ര്യ നിർമാർജന മന്ത്രാലയങ്ങളുടെ ഔദ്യോഗിക ഭാഷാ സമിതി മുൻ അംഗമായ അദ്ദേഹം ഇപ്പോൾ നാഷണൽ ലിറ്റററി അക്കാദമി ഡയറക്ടറാണ്.
ഉത്തർപ്രദേശ് സംസ്ഥാനത്തെ കാൻപൂരിനടുത്തുള്ള കനൗജ് ജില്ലയിലെ മധോനഗറിൽ 1943 ഫെബ്രുവരി 15 ന് ജനനം.
ഹിന്ദി ദേശീയ ഭാഷയാക്കണമെന്ന് ആവശ്യപ്പെട്ട് ഇന്ത്യയുടെ ആദ്യ പ്രധാനമന്ത്രിയായ ജവഹർലാൽ നെഹ്രുവിനെ കണ്ട സുധാംശുവിനോട് നെഹ്രു മലയാളം പഠിക്കാൻ ആവശ്യപ്പെടുകയാണ് ഉണ്ടായത്.
നെഹ്രുവിന്റെ നിർദേശം വെല്ലുവിളിയായി ഏറ്റെടുത്ത അദ്ദേഹം ഡൽഹി സർവകലാശാലയിൽ മലയാളം എംഎ.
യ്ക്ക് ചേരുകയും 1964 ൽ ബിരുദം പൂർത്തിയാക്കുകയും ചെയ്തു.
ഇത് കൂടാതെ അദ്ദേഹം സംസ്കൃതത്തിലും ഹിന്ദിയിലും എം.എ നേടിയിട്ടുണ്ട്.
മലയാളം എം.എ പൂർത്തിയാക്കിയ 1964 ൽ തന്നെ കേരളത്തിൽ എത്തിയ അദ്ദേഹം തൃശ്ശൂർ ശ്രീ കേരളവർമ കോളേജിൽ ഹിന്ദി ലക്ചററായി നിയമിതനായി.
അവിടെ തുടർന്ന അദ്ദേഹം വകുപ്പ് അധ്യക്ഷനും കോളേജ് പ്രിൻസിപ്പലുമായി ആണ് വിരമിച്ചത്.